Fri Laik I Soim Pasin bilong Laikim Tru bilong God I No Gat Fel long Man
Laip bilong yumi i kam long God, na yumi stap bikos Em bin gat laik long em. Taim Em stap Man
bilong givim laip, God tu gat pawa bilong tekewe em. Askim i olsem: Ating olgeta kain dai i kamap
long laik bilong God, o nogat? Ating em i laik bilong God, kain olsem, taim ol bebi dai taim ol stap yet
insait long ol bel bilong ol mama bilong ol, o nogat?
Tru yumi no inap givim wanpela tok stret olsem yes o nogat long dispela askim. Nambawan, yumi
mas klia long as bilong dai bilong bebi. Bilong wanem na olsem wanem bebi bin dai? Sapos bebi bin
dai long wok bilong nature, em minim, sapos i no gat man bin putim han long em, yumi inap tok
olsem dai bilong em i kamap long laik bilong God na God bai no askim strong long mama bilong em
long dai bilong pikinini. Tasol sapos mama bin rausim pikinini long bel long laik, dai bilong bebi i no
kam long laik bilong God bikos pasin bilong rausim pikinini long bel em wanpela pasin i sting long ai
bilong God. Na God bai askim strong long husat man i mekim olsem long sait bilong dai bilong man i
no mekim rong.
PROVEP 6:16-17
16 BIKPELA i no laikim tru dispela sikispela samting. Yes, sevenpela i sting samting long Em,
17 Hambak lukluk, tang i mekim tok giaman, na ol han i kapsaitim blut i no bin mekim rong,
Pasin bilong kapsaitim blut i no bin mekim rong em wanpela bilong ol pasin God i hetim tru. Na
wanpela rot bilong kapsaitim blut i no bin mekim rong em long rausim pikinini long bel. Pasin bilong
rausim pikinini long bel em agens long laik bilong God.
Tasol, pasin bilong kapsaitim blut i no bin mekim rong em no stap long rausim pikinini long bel bilong
mama tasol. Taim yu kisim ol laip bilong ol pikinini husat i no gat save, long olgeta kain as tingting,
dispela tu God i kaunim olsem pasin bilong kapsaitim blut i no bin mekim rong.
Long dispela as, God bin pilim dip bel sori taim ol Isrel bin mekim ol pikinini man na ol pikinini meri
bilong ol olsem ol ofa bilong sakrifaisim long ol piksa bilong god giaman long Kenan.
SAM 106:38
Na ol i kapsaitim blut i no bin mekim rong, yes blut bilong ol pikinini man bilong ol na ol pikinini
meri bilong ol, ol i bin sakrifaisim ol long ol god giaman bilong Kenan. Na long dispela blut, ol i
mekim dispela graun i kamap doti.
Lukim, ol bin kilim i dai ol pikinini bilong ol yet, kukim ol long paia, na mekim ol wanpela ofa long ol
god giaman!
JEREMAIA 7:31
Na ol i bin wokim ol ples antap bilong Tofet, dispela i stap long ples daun bilong pikinini man
bilong Hinom, bilong kukim ol pikinini man bilong ol na ol pikinini meri bilong ol long paia. Dispela
Mi no tok strong long ol, na tu em i no kam insait long bel bilong Mi.
Taim wanpela i mekim pikinini man o pikinini meri bilong em i go namel long paia, dispela i agens
long ol tok strong bilong God. Em wanpela samting i sting long ai bilong Em.
LO 18:10-12
10 Yupela i no ken lukim namel long yupela wanpela i mekim pikinini man bilong em o pikinini
meri bilong em i go insait long paia bilong i dai pinis, o wanpela i yusim spirit nogut long tok long
ol samting bai i kamap, o wanpela i trikman, o wanpela i wokim pasin long pasin bilong toktok
olsem snek, o wanpela masalai meri,
11 O wanpela i wokim poisin bilong mekim narapela i bihainim em, o wanpela glasman, o
wanpela i wokim poisin long toktok i no klia, o wanpela i toktok wantaim spirit bilong ol daiman.
12 Long wanem olgeta manmeri i mekim ol dispela samting ol i samting i sting pinis long tingting
bilong BIKPELA. Na ol dispela samting i sting tru em i as bilong God BIKPELA bilong yu i rausim ol
long pes bilong yu.
Taim yu toktok long saiens, long namba tri o namba foa mun bilong dispela taim wanpela meri gat
bel, bebi insait long em i gat identity (em i husat stret) pinis. Na long namba tu inap long namba tri
wik bilong dispela taim bebi i kamap, wanpela pikinini i gat cardiovascular system (heart o bel
wantaim ol paip bilong blut) pinis. Tru, nambawan hap bilong bodi i kamap em i heart. Long ai bilong
God, heart em bikpela samting tru. Bipo mama karim wanpela man, God i save pinis long dispela bel
stap insait long em.
JEREMAIA 1:5
Bipo Mi wokim yu long bel bilong mama Mi save long yu. Na bipo yu kam ausait long bel Mi
mekim yu kamap holi, na Mi makim yu wanpela profet bilong ol kantri.
Long sait bilong profet Jeremaia, God bin save pinis long em bipo em bin kamap insait long bel bilong
mama bilong em. God bin mekim em kamap holi bipo mama karim em. Na taim em stap yet long bel
bilong mama bilong em, God bin makim Jeremaia pinis long kamap wanpela profet i go long ol
kantri. Wantaim olgeta dispela, yumi inap lukim olsem wanem em bikpela sin mama bilong Jeremaia
ken mekim sapos em bin tingting long rausim pikinini bilong em taim em bin stap i no planti wik yet
insait long bel bilong em. Nogut em yet bin pasim inapim bilong tok strong bilong God long sait
bilong pikinini man bilong em.
Ol meri husat rausim ol bebi long bel na ol dokta husat wokim olsem, tupela wantaim ol gat rong
long kapsaitim blut i no bin mekim rong, sapos ol bin mekim i no bilong sevim laip bilong mama. Em
narapela stori sapos ol rausim bebi long bel bikos laip bilong mama i ken kisim bagarap. Long dispela
kain taim, pasin bilong rausim pikinini long bel i orait.
Tasol em bikpela sin long God sapos ol rausim pikinini long bel bikos meri laik abrusim hatwok tasol o
em pret long ol man mekim pani long em bikos em bin gat bel taim em no marit. O dispela taim em
gat bel, bodi bilong em bai mekim bilong em luk nogut. O bebi bai pasim rot bilong em long kisim
driman bilong em. Long ol dispela kain taim, dispela meri husat bin larim dokta rausim pikinini long
bel bilong em, God bai askim strong i no long em tasol long pasin bilong kapsaitim blut i no bin
mekim rong, tasol long dispela dokta tu husat bin wokim olsem long em. Tingim dispela. Pasin bilong
rausim pikinini long bel, em no hap bilong laik bilong God.
Nau yet, i gat wanpela kain bilip i strongim pasin bilong rausim pikinini long bel bikos, olsem ol man
bilong sapotim em i tok, em wanpela rot bilong bosim namba bilong ol manmeri long dispela graun.
Olsem yumi save pinis, ol man bilong sapotim dispela longlong tingting, em ol man i no gat bilip long
God husat i no gat sem. Ol man husat i no bilip long God, ol stap long baksait bilong olgeta wan wan
wok na tingting i go long sotim laip bilong ol man na meri na long daunim namba bilong ol long
dispela graun. Ol dispela man stap long baksait bilong wokim ol samting bilong pait bilong kamapim
bikpela bagarap tru, na ating ol dispela vaires tu i wok long givim sik long ol milien manmeri long
dispela graun olgeta nau. Bikos dispela vaires em narakain tru na strong tumas, mi gat laik long bilip
olsem em no kam long nature tasol man bin wokim em.
I kam long wanem samting mi bin lainim long stadi bilong mi bilong alternative medicine (wok bilong
oraitim sik i no long marasin ol man i wokim), dispela vaires i gat mak long em yet. Dispela i minim
olsem em dai long pasin bilong em yet bihain long sotpela taim. I no olsem dispela nupela
koronavaires i inap kilim man i dai na i inap stap longpela taim bikos em save stap laip moa long
wanpela na hap bilong wanpela mun. Yu bai kirap nogut bikos em save stap inap long 49-pela de i no
insait long wanpela bodi tasol ausait long em. Ating dispela em wanpela bilong ol samting ol kolim
olsem ol genetically modified organism (GMO) o ol samting stap laip ol man bin senisim bodi bilong
ol. Nogut dispela em kaikai bilong wanpela wok we man bin senisim o paulim genetic material
(samting bilong mekim papamama pasim i go samting bilong bodi long pikinini) bilong ol samting
stap laip olsem ol diwai samting, ol animal na ol liklik binatang tru olsem ol vaires.
Nau, ples klia, ol maniman moa yet ol bikpela bisnisman husat bin putim han bilong senisim ol bodi
bilong ol kaikai samting na ol animal tu i strongim ol man long baim ol GMO. Dispela ol i mekim
bilong bungim moa mani samting na bihain, bosim dispela graun olgeta.
Ol dispela maniman i wok long dispela tingting bilong kamapim wanpela gavman bilong dispela
graun bilong ol yet, dispela ol bai lidim na em bai givim ol dispela sans we ol wan ken bosim ekonomi
bilong dispela graun na tok strong long olgeta man. Dispela kain tingting bilong gavman bilong
dispela graun tru em wanpela tingting bilong antikraist.
REVELESEN 13:16-17
16 Na em i mekim olgeta, man nating na bikman, maniman na rabisman, friman na slevman
wantaim, long kisim wanpela mak long han sut bilong ol, o insait long ol poret bilong ol,
17 Na long i no gat wanpela man i ken baim o salim samting, em i ken tasol husat i gat dispela
mak, o nem bilong dispela animal, o namba bilong nem bilong em.
Yumi no inap abrusim olsem i gat ol man husat tru tru ol i maniman na pulap long pawa husat laik
driman long bosim dispela graun. I no gat tupela tingting olsem ol man husat gat dispela kain laik em
ol man bilong bihainim satan na ol lain bilong em. Ol i no bilong God. Long dispela as, ol no gat pret
long senisim ol samting bilong bodi bilong ol samting God bin kamapim long nating.
Wanem samting mi laik toktok strong long en em i olsem. Em no laik bilong God stret olsem ol man i
dai. I no olgeta dai i kam long laik bilong God stret. Taim yumi toktok long laik bilong God, yumi mas
klia olsem i gat kain ol samting olsem permissive will (kain laik bilong God i larim ol samting long
kamap) na directive will (kain laik bilong God i stiaim ol samting long kamap). Directive will i kamap,
taim dispela samting i kamap, tru tru em wanem samting God gat laik long kamap. Long hapsait,
permissive will bai kamap taim God i larim wanpela samting stret long kamap bikos dispela em
wanem samting man gat laik long kamap. Em kamap bikos man bin yusim fri laik bilong em.
Olsem na em bai kamap, sapos dai i kam long nature, kain olsem wanpela man i dai bikos long
wanpela sik o bikos em lapun pinis na em kam long wanpela kain taim man i strong na beltru long
bihainim ol skul tok bilong God na Bikpela Jisas Kraist, yumi inap tok olsem dai bilong em i kam long
laik bilong God. Tasol sapos wanpela man bin dai taim em bihainim laik bilong em yet taim em no
was gut, na sapos long laik em bin makim long givim baksait long ol tok strong bilong God maski em
save gut long ol, orait, yumi inapt ok olsem God bin larim dai bilong em, na em bin kamap olsem
kaikai bilong fel bilong em long makim ol samting wantaim save long laip bilong em.
Wanpela bilong ol dispela samting mi tingim inap long nau i kam long tisa bilong mi long praimeri
skul, em dispela taim em tok, “Yu masta bilong ol samting bai kamap long yu. Yu kepten bilong tewel
bilong yu.” Em minim olsem yumi gat hap long wokim dispela laip yumi gat laik long bihainim bikos
yumi ol husat i mekim ol sois na ol tingting bilong yumi. Na dispela em bikos long dispela ol sois na ol
tingting yumi mekim, God bai askim strong long yumi long ol dispela samting yumi bin mekim rong
na long pasin bilong yumi bilong givim baksait stret long ol tok lukaut bilong God.
LO 30:19
Mi singaut long heven na dispela graun long makim dispela de bilong kotim yupela. Mi bin putim
long pes bilong yupela laip na i dai pinis na blesim na kotim. Olsem na makim laip bai yu na ol
pikinini bilong yu i ken i stap laip.
Long dispela laip, God i givim tupela sois long man. Em ken makim wanem samting i gutpela na
wanem samting i nogut. Gutpela na nogut em ol trupela samting stap long dispela graun, na wanem
samting God i laikim, em long man long makim wanem samting i gutpela.
Tasol, stat long ol taim bipo, God bin lukim laik bilong man long makim wanem samting i nogut maski
em kisim save pinis long olgeta samting i gutpela. Em bikos long nambawan birua tru bilong God,
Satan, husat i wok long kirapim bel bilong man long mekim ol dispela samting i agens long ol skul tok
bilong God.
Tasol bikos long bikpela laikim tru bilong Man bilong kamapim long nating i go long man na long dip
wari bilong Em long kisim bek man, Em givim tok helpim bilong Em long man long makim laip olsem
na man na ol pikinini bilong em ken stap laip. Tasol maski, man ken wokim tingting yet bikos God bin
givim fri laik long em. Yumi inap hop tasol olsem man bai yusim tingting gut taim em yusim fri laik
bilong em. Na yumi inap hop tasol olsem em makim laip, i no dai!
Tok
Lukaut: Ol lain bilong tanim tok bilong mipela ol i lukaut na yusim gut
tru save bilong ol taim ol i bin tanim dispela blog i go long Tok
Pisin. Tasol, ControversyExtraordinary.com i no tok olsem olgeta
infomesen ol i bin tanim i no gat asua bikos long sampela ol samting.
Taim i gat sampela asua namel long rait i nambawan tru i stap long tok
Inglis na rait ol i bin tanim long Tok Pisin, rait i nambawan tru i stap
long tok Inglis i winim narapela oltaim.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn sot_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn szl_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn oci_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn oci_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn